Jan Václav Stamic
<s>Jan Václav Antonín Stamic (Havlíčkův Brod, 18. lipnja 1717. – Mannheim, 27. ožujka 1757.) je bio češki kompozitor i violinist, jedan od značajnijih skladatelja klasicizma i reformator klasične simfonije.</s><s>Tokom svog kasnijeg boravka u Mannheimu, Stamic je bio poznat po germaniziranom obliku imena, Johann Wenzel Anton Stamitz.</s><s>Danas se Stamica smatra osnivačem Manhajmske škole, čiji su članovi, iako osjetno manje važni, bili i njegovi sinovi Carl i Anton.</s><s>Iako ga se danas uglavnom smatra klasicističkim kompozitorom, Stamic je zapravio jedan od kompozitora koji je označio prijelaz iz baroka u klasicizam.</s>

<s>Stamicova obitelj potječe iz današnjeg Maribora u Sloveniji, mada je on rođen u današnjem češkom mjestu Havlíčkův Brod 1717. godine.</s><s>Nakon jedne akademske godine, Stamic napušta Sveučilište u Pragu kako bi se posvetio sviranju violine.</s><s>O njegovom životu od 1735. do 1741., kada je primljen na dvor u Mannheimu, ne zna se gotovo ništa.</s><s>Njegovo primanje na dvor vjerojatno je bila posljedica različitih poznanstava nastalih u tom periodu.</s>

<s>Dana 1. srpnja 1744., Stamic se oženio Marijom Antonijom Luneborn, s kojom je imao petoro djece - Carla, Mariju Franzisku, Antona te dvoje djece umrle u djetinjstvu.</s><s>Tokom ljeta 1754. godine, Stamic je vjerojatno napravio put u Pariz, gdje je ostao jednu godinu i javno izvodio svoja djela.</s><s>U Parizu je objavio i svoja Orkestralna tria, op. 1, a moguće i druga djela.</s><s>U Mannheim se vjerojatno vratio 1755. godine.</s><s>Preminuo je 27. ožujka 1757. u dobi od 39 godina.</s>

<s>Što se njegova opusa tiče, Stamic je najpoznatiji po svojim simfonijama i orkestralnim djelima, međutim u historiji klasične glazbe ostat će zapamćen po reformi klasične simfonije.</s><s>Osim što je proširio orkestar, Stamic je uveo četverodijelnu strukturu simfonije (brzi stavak - spori stavak - menuet i trio - presto ili prestissimo) u standardnu upotrebu.</s><s>Iako se primjeri četverodijelnih simfonija mogu naći i prije Stamica, on je bio prvi koji ju je konzistentno koristio u svojim djelima.</s><s>Značajan je i po doprinosu razvoju sonatne forme.</s>

<s>Češki kompozitori
Češki violinisti
Klasicistički kompozitori</s>

